CELEX: 52006PC0139
Language: mt
Date: 2006-03-21
Title: Proposta għal deċiżjoni tal-Kunsill dwar il-konklużjoni tal-Ftehim Interim dwar il-kummerċ u affarijiet marbuta mal-kummerċ bejn il-Komunità Ewropea, min-naħa, u r-Repubblika ta’ l-Albanija, min-naħa l-oħra

Avviż Legali Importanti

|

52006PC0139

Proposta għal deċiżjoni tal-Kunsill dwar il-konklużjoni tal-Ftehim Interim dwar il-kummerċ u affarijiet marbuta mal-kummerċ bejn il-Komunità Ewropea, min-naħa, u r-Repubblika ta’ l-Albanija, min-naħa l-oħra  /* KUMM/2006/0139 finali - ACC 2006/0045 */  

	[pic] | KUMMISSJONI TAL-KOMUNITAJIET EWROPEJ |Brussel 21.03.2006KUMM(2006) 139 final2006/0045 (ACC)Proposta għalDEĊIŻJONI TAL-KUNSILLdwar il-konklużjoni tal-Ftehim Interim dwar il-kummerċ u affarijiet marbuta mal-kummerċ bejn il-Komunità Ewropea, min-naħa, u r-Repubblika ta’ l-Albanija, min-naħa l-oħra(PREżENTATA MILL-KUMMISSJONI)MEMORANDUM TA’ SPJEGAZZJONI1. Il-proposta mehmuża għal Deċiżjoni tal-Kunsill tikkostitwixxi l-istrument legali għall-konklużjoni tal-Ftehim Interim bejn il-Komunità Ewropea, min-naħa, u r-Repubblika ta’ l-Albanija, minn issa ’l quddiem l-Albanija, min-naħa l-oħra[1].2. Ir-relazzjonijiet ta’ l-Albanija mal-Komunità Ewropea huma koperti mill-Ftehim ta’ Kummerċ u Kooperazzjoni Kummerċjali u Ekonomika ffirmat fi Brussell f’Mejju 1992 u li daħal fis-seħħ fl-4 ta’ Diċembru 1992.3. B’konformità mad-direttivi ta’ negożjar adottati mill-Kunsill fil-21 ta’ Ottubru 2002 il-Kummissjoni fit-18 ta’ Frar 2006 kkonkludiet in-negozjati għal Ftehim ta’ Stabbilizzazzjoni u Assoċjazzjoni (FSA) ma’ l-Albanija. Il-Kummissjoni qed tipproponi l-firma ta’ l-FSA u l-Ftehim Interim lill-Kunsill b’mod parallel, iżda l-FSA jidħol biss fis-seħħ wara r-ratifika mill-Albanija, il-Komunità u l-Istati Membri.4. Sakemm jiġi rratifikat l-FSA, il-Kummissjoni, b’konformità mad-direttivi ta’ negozjar u l-Artikolu 136 tal-FSA innifsu, qed tipproponi li tikkonkludi Ftehim Interim sabiex id-dispożizzjonijiet kummerċjali u mal-kummerċ marbuta ta’ l-FSA jidħlu fis-seħħ kemm jista’ jkun minnufih wara l-firma ta’ l-FSA. Il-Kummissjoni innegozjat it-test ta’ Ftehim Interim ma’ l-Albanija u inizjalatu fit-28 ta’ Frar 2006.5. Il-Ftehim Interim se jieħu post id-dispożizzjonijiet kummerċjali tal-Ftehim Kummerċjali u ta’ Ko-operazzjoni Kummerċjali u Ekonomika bejn il-Komunità Ewropea u l-Albanija. Il-konċessjonijiet aktar vantaġġużi ta’ kummerċ mogħtija mir-Regolament tal-Kunsill (KE) Nru 2007/2000 tat-18 ta' Settembru 2000 li jintroduċi miżuri kummerċjali eċċezzjonali għal pajjiżi u territorji li qegħdin jieħdu sehem jew li huma marbuta mal-proċess ta’ Stabilizzazzjoni u Assoċjazzjoni ta’ l-Unjoni Ewropea, li jemenda r-Regolament (KE) Nru 2820/98, u li jirrevoka r-Regolamenti (KE) Nru 1763/1999 u (KE) Nru 6/2000 [2]se jkomplu japplikaw, b'mod parallel mal-Ftehim Interim.6. Il-Kummissjoni titlob lill-Kunsill japprova r-riżultati tan-negozjati u jikkonkludi l-Ftehim Interim f'isem il-Komunità Ewropea fuq il-bażi tal-proposta mehmuża.2006/0045 (ACC)Proposta għalDEĊIŻJONI TAL-KUNSILLdwar il-konklużjoni tal-Ftehim Interim dwar il-kummerċ u affarijiet marbuta mal-kummerċ bejn il-Komunità Ewropea, min-naħa, u r-Repubblika ta’ l-Albanija, min-naħa l-oħraIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133 flimkien ma’ l-Artikolu 300 (2), l-ewwel sub-paragrafu, u l-Artikolu 300 (3), l-ewwel sentenza tiegħu,Wara li kkunsidra l-proposta mill-Kummissjoni;Billi(1) Sad-dħul fis-seħħ tal-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika ta’ l-Albanija, min-naħa l-oħra, iffirmat fi Brussell fi ... 2006, jeħtieġ li jiġi approvat il-Ftehim Interim bejn il-Komunità Ewropea u l-Albanija dwar il-kummerċ u kwisjonijiet marbuta mal-kummerċ.(2) Id-dispożizzjonijiet kummerċjali li hemm f’dan il-ftehim huma ta’ natura eċċezzjonali, marbuta mal-politika implimentata fi ħdan il-qafas tal-proċess ta’ stabbilizzazzjoni u assoċjazzjoni u mhumiex se jikkostitwixxu, għall-Unjoni Ewropea, xi preċedent fil-politika kummerċjali tal-Komunità fir-rigward ta’ pajjiżi terzi għajr għal dawk tal-Balkani tal-Punent.(3) dan il-Ftehim għalhekk għandu jiġi approvat f’isem il-Komunità Ewropea,IDDEĊIEDA KIF ĠEJ:Artikolu 1Il-Ftehim Interim dwar il-kummerċ u affarijiet marbuta mal-kummerċ bejn il-Komunità Ewropea, minn naħa, u r-Repubblika ta’ l-Albanija, min-naħa l-oħra, l-Annessi u l-Protokolli annessi magħhom, kif ukoll l-istqarrijiet konġunti u l-istqarrija mill-Komunità Ewropea mehmuża ma’ l-Att Finali huma b’dan approvati f’isem il-Komunità Ewropea.It-testi msemmija fl-ewwel paragrafu huma mehmuża ma’ din id-Deċiżjoni.Artikolu 2Il-President tal-Kunsill huwa b’dan awtorizzat jaħtar il-persuni li għandhom is-setgħa, f’isem il-Komunità Ewropea, li jiddepożitaw l-att ta’ approvazzjoni stipulat fl-Artikolu 56 ta’ dan il-Ftehim.Magħmula fi Brussell,Għall-KunsillIl-President [1] Il-konklużjoni tal-Ftehim Interim huwa marbut mal-kondizzjoni li jiġi ffirmat il-Ftehim ta’ Stabilizzazzjoni u Assoċjazzjoni, ippjanat li jseħħ fi Brussell fl-ewwel nofs ta’ l-2006. Sabiex jiġi żgurat li l-Ftehim Interim jidħol fis-seħħ kemm jista’ jkun malajr, iż-żewġ proċeduri tnedew paralleli ma’ xulxin.[2] ĠU L 240, 23.9.2000, p.1. Regolament kif emendat l-aħħar bir-Regolament (KE) Nru 1946/2005 (ĠU, L 312, 29.11.2005, p.1).